b"\n_START_ARTICLE_\nBatalla de Yorktown (1781)\n_START_SECTION_\nAntecedents\n_START_PARAGRAPH_\nQuan els generals Jean Baptiste Rochambeau i George Washington es troben a Wethersfield, Connecticut, el 22 de maig de 1781 per decidir l'estrat\xc3\xa8gia a adoptar respecte dels brit\xc3\xa0nics, tenen intenci\xc3\xb3 d'avan\xc3\xa7ar cap a Nova York, ocupada per 10.000 homes al comandament de Henry Clinton, el comandant brit\xc3\xa0nic de major graduaci\xc3\xb3._NEWLINE_Durant aquest temps, li va arribar el general La Fayette la informaci\xc3\xb3 de qu\xc3\xa8 lord Cornwallis havia pres posicions a Yorktown, Virg\xc3\xadnia prop del riu York. Abans de tornar a caure sobre el camp virgini\xc3\xa0, Cornwallis va acampar amb els seus 7.500 homes a les col\xc3\xb2nies del sud, encara que va haver d'abandonar les seves posicions per rabastir-se i permetre als seus soldats recuperar forces a Yorktown. Clinton desitjava tamb\xc3\xa9 aquest moviment cap a Yorktown perqu\xc3\xa8 les tropes poguessin contactar amb la Royal Navy._NEWLINE_Washington coneix la posici\xc3\xb3 dels brit\xc3\xa0nics al juliol, i preveu reunir les tropes franceses i patriotes per dur-les a Virg\xc3\xadnia, esperant que Cornwallis segueixi amb les seves tropes a Yorktown._NEWLINE_Pel que fa a les operacions navals, Washington rep la confirmaci\xc3\xb3, el 14 d'agost, que l'almirall de Grasse, que fins llavors es trobava a les Antilles, estava ara fondejat a la badia de Chesapeake amb una potent flota de vuitanta-vuit vaixells.\n_START_SECTION_\nLa Batalla\n_START_PARAGRAPH_\nLa Batalla va tenir lloc a Yorktown, Virg\xc3\xadnia, assetjada des de feia diverses setmanes. D'una banda, tenim a 8.000 brit\xc3\xa0nics al comandament de lord Charles Mann Cornwallis, i de l'altra, a 9.000 insurgents contientals, voluntaris de La Fayette, al comandament del coronel Armand Tuffin, marqu\xc3\xa8s de la Rouerie, i George Washington, aix\xc3\xad com 5.000 homes del cos expedicionari franc\xc3\xa8s del comte Jean-Baptiste Donatien de Vimeur de Rochambeau (11.000 francesos en total)._NEWLINE_La flota francesa sost\xc3\xa9 el bloqueig del port de Yorktown, impedint qualsevol operaci\xc3\xb3 de revituallament brit\xc3\xa0nica per mar, mentre que tropes terrestres franceses i patriotes envoltaven la ciutat._NEWLINE_L'ex\xc3\xa8rcit franc\xc3\xa8s-insurgent assetja la ciutat despr\xc3\xa9s d'haver pres les fortificacions i bastions que havien de defensar-la. El general brit\xc3\xa0nic que manava les tropes assetjades a Yorktown, lord Cornwallis, es rendeix, pretenent trobar malalt, i envia a un dels seus subordinats a remetre la seva espasa als vencedors._NEWLINE_Encara que no se sol fer meci\xc3\xb3 d'aix\xc3\xb2, \xc3\xa9s important ressaltar la import\xc3\xa0ncia de l'ajuda espanyola per al triomf final dels insurgents continentals. Els fons i avituallaments aportats per Francisco de Saavedra van resultar vitals per permetre a la flota francesa de l'almirall de Grasse traslladar des del Carib, i permetre el triomf final sobres els Anglesos.\n_START_SECTION_\nEls canadencs francesos a la batalla de Yorktown\n_START_PARAGRAPH_\nDiversos canadencs d'origen franc\xc3\xa8s van prendre part a la batalla de Yorktown. Aix\xc3\xad, per exemple, el major Cl\xc3\xa9ment Gosselin, Germain Dionne i diversos altres combaten amb La Fayette i Washington. La derrota brit\xc3\xa0nica porta a 40.000 reialistes al Quebec i a Nova Esc\xc3\xb2cia, que s'uneixen a una poblaci\xc3\xb3 de 90.000 franc\xc3\xb2fons. Aix\xc3\xb2 suposar\xc3\xa0 de fet la creaci\xc3\xb3 del Canad\xc3\xa0 angl\xc3\xa8s._NEWLINE_Louis-Philippe de Vaudreuil, n\xc3\xa9t d'un governador de Nova Fran\xc3\xa7a, probablement nascut ell mateix a Nova Fran\xc3\xa7a, \xc3\xa9s almirall a la Marina francesa durant la batalla de Chesapeake davant Yorktown. Jacques Bedout, nascut al Quebec i en aquells dies tinent de fragata franc\xc3\xa8s (m\xc3\xa9s tard contraalmirall), es troba per la seva part en la fragata la Railleuse."